Sindrom terlupa anak

Sindrom terlupa anak merupakan satu fenomena yang mana kanak-kanak tertinggal di dalam kenderaan.

 Analisis 
Lebih daripada 25% ibu bapa yang mempunyai anak di bawah 3 tahun kehilangan kesedaran tentang kehadiran anak di dalam kereta pada bila-bila masa semasa memandu. Setiap tahun, di seluruh dunia, berpuluh-puluh kanak-kanak mati akibat hipertermia berkaitan dengan kenderaan. Oleh sebab angka ini mula meningkat selepas beg udara menjadi lebih meleluasa dan kerusi keselamatan kanak-kanak menghadap ke belakang, penyelidik mula mengesyaki bahawa ingatan mungkin penyebabnya.

Menurut David M. Diamond, seorang profesor psikologi di Universit Florida Selatan yang mengkaji fenomena itu sejak 2004, ini adalah hasil daripada ketegangan antara sistem memori tabiat dan sistem memori prospektif dalam otak, yang berakhir dengan "memori tabiat" ganglia basal menyampuk sistem "ingatan prospektif" hipokampus dan korteks prefrontal,Breitfeld, Erika (2020). "Hot-Car Deaths and Forgotten-Baby Syndrome: A Case Against Prosecution" (PDF). Berkeley Journal of Criminal Law. 25: 72–106. mengakibatkan ingatan palsu dan apa yang beliau panggil "autopilot [autopandu]". Ahli-ahli psikologi lain telah mengatakan bahawa fenomena ini fungsinya serupa dengan terlupa kunci di dalam kereta atau terlupa menghantar surat.

Diamond telah mengenal pasti faktor-faktor biasa fenomena ini ialah "stres, tidur yang tidak mencukupi dan perubahan pada rutin".Thomas, Emily A. (August 18, 2022). "Research Shows That Anyone Could Forget a Kid in a Hot Car". Consumer Reports. Stephen Cowen, seorang profesor psikologi di Universiti Arizona, telah menyatakan bahawa tekanan boleh membuat seseorang "lebih peka terhadap rangsangan deria segera atau ancaman dalam persekitaran tetapi tidak begitu peka terhadap ingatan yang lebih jauh seperti tertinggal anak-anak di dalam kereta".

 Usaha pencegahan 
Terdapat beberapa usaha untuk menangani fenomena ini dengan teknologi, seperti sistem amaran tempat duduk belakang (yang memberi pemberitahuan apabila tempat duduk belakang dibuka sebelum memandu), penggera tempat duduk (yang mengesan sama ada kanak-kanak ada di belakang)  dan peringatan pada tamat perjalanan. Persatuan Pembuatan Motokar Global dan Perikatan Pengeluar Automobil telah komited untuk menyeragamkan sistem amaran penumpang belakang menjelang 2025. Itali dan Israel telah menggubal undang-undang yang mewajibkan sistem keselamatan sedemikian.

 Lihat juga 

 Strok haba

 Nota 

 Nota penerangan 

 Petikan 

Kategori:Ralat
Kategori:Sumber bahasa Itali CS1 (it)